
Θεσσαλονίκη, 4 Ιουνίου 2019


ΔΕΛΤΙΟ ΤΥΠΟΥ

Η ηλεκτρονική εφημερίδα, GrTimes.gr, δημιουργήθηκε με σκοπό να είναι «η ενημέρωση του αύριο, σήμερα», με το βλέμμα στραμμένο στην επόμενη μέρα να αναλύει τις οικονομικές και πολιτικές εξελίξεις, έχοντας στο επίκεντρο την ανάπτυξη της χώρας και την ευημερία των πολιτών. 
Αναγνωρίζοντας, αφενός τις αξίες της κυκλικής οικονομίας, που είναι πλέον δημόσια πολιτική και μέρος της Αναπτυξιακής Στρατηγικής της χώρας μας, την ανάγκη να γίνει κατανοητή η πολιτική που πρέπει να εφαρμοστεί και οι προοπτικές που δημιουργούνται και αφετέρου την ανάγκη πληροφόρησης, ενημέρωσης και ευαισθητοποίησης φορέων αλλά και πολιτών, διοργανώνουμε το SummiTimes#1στη Θεσσαλονίκη με θέμα «Κυκλική Οικονομία», την Παρασκευή 7 Ιουνίου 2019. 
Εκπληρώνοντας αυτό το στόχο μας, αλλά και όσα επιβάλλει το λειτούργημα της δημοσιογραφίας, η ημερίδα διαρθρώνεται σε τρεις άξονες:
Α. Κυκλικές Πόλεις
«Η διαχείριση των αστικών στερεών αποβλήτων τον 21ο αιώνα» 
Η ολοκλήρωση των αυτοδιοικητικών εκλογών και η ανάδειξη των νέων δημοτικών αρχών επιβάλλει την ενημέρωσή τους σχετικά με τις αρχές που πρέπει να εφαρμόσουν για τη διαχείριση των αστικών στερεών αποβλήτων και την κυκλική οικονομία γενικότερα. Ποιο είναι το όραμα της Κυκλικής Πόλης;  Ποια είναι η νέα Τιμολογιακή Πολιτική και ποια τα κίνητρα ενίσχυσης της Ανακύκλωσης/χωριστής Συλλογής; Ποιες είναι οι νέες Οδηγίες αποβλήτων και πλαστικών μιας χρήσης; Υπάρχουν επιτυχημένα παραδείγματα διαχείρισης αστικών απορριμμάτων; 
Β. Στρογγυλό Τραπέζι Υπουργών
«Ευκαιρίες Αγοράς για την Κυκλική Οικονομία στα Βαλκάνια»
Με δεδομένο ότι η Θεσσαλονίκη οφείλει να διαδραματίσει έναν καθοριστικό ρόλο στην ανάπτυξη της χώρας και σε ό,τι αφορά τις Βαλκανικές χώρες, ο Αναπληρωτής Υπουργός Περιβάλλοντος & Ενέργειας της ΕλλάδαςΣωκράτης Φάμελλος, ο Υπουργός Περιβαλλοντικής Προστασίας της Σερβίας GoranTrivan, η Υφυπουργός Τουρισμού και Περιβάλλοντος της Αλβανίας OrnelaCuci,  ο Υφυπουργός Περιβάλλοντος και Φυσικού Σχεδιασμού της Βόρειας Μακεδονίας JaniMakraduli και ο Πρόεδρος Συνδέσμου Βιομηχανιών ΕλλάδοςΑθανάσιος Σαββάκης,  με συντονιστή τον Πρόεδρο της Διεθνούς Ένωσης Διαχείρισης Στερεών Αποβλήτων (ISWA)Αντώνη Μαυρόπουλο,  συζητούν για τις ευκαιρίες που δημιουργούνται μέσω της κυκλικής οικονομίας. 


[bookmark: _GoBack]Γ. Κυκλική Επιχειρηματικότητα
«Βιομηχανική Συμβίωση: Ευκαιρίες/προκλήσεις» & «Έξυπνη, Καινοτόμα, Βιώσιμη Επιχειρηματικότητα»
Οι νέες δυνατότητες που προκύπτουν με τον όρο «κυκλική επιχειρηματικότητα» και ποια είναι η έννοια της βιομηχανικής συμβίωσης αλλά και οι ευκαιρίες που προκύπτουν.
Θα παρουσιαστούν πρακτικά παραδείγματα οικονομικών εργαλείων για υφιστάμενες ή νέες επιχειρήσεις, καθώς και οι δυνατότητες και επιδιώξεις ανάπτυξης εγχώριας βιομηχανίας ανακύκλωσης/ αποδοτικότητα πόρων. Επιπλέον, θα παρουσιαστεί το πλαίσιο μιας νέας επιχειρηματικότητας, η ψηφιοποίηση, τα νέα εργαλεία και οι δυνατότητες χρηματοδότησης. Τέλος, θα παρουσιαστούν πρακτικά παραδείγματα κυκλικής οικονομίας υπό το πρίσμα της καινοτομίας, θετικών πρωτοβουλιών και πρωτοπόρες επιχειρήσεις.
Χαιρετισμό στην έναρξη των εργασιών θα απευθύνουν ο Περιφερειάρχης Κεντρικής Μακεδονίας, Απόστολος Τζιτζικώστας, ο Δήμαρχος Θεσσαλονίκης Γιάννης Μπουτάρης και ο Πρόεδρος της ΔΕΘ HELEXPO, Αναστάσιος Τζήκας, ενώ κεντρικός ομιλητής θα είναι ο  Αν. Υπουργός Περιβάλλοντος & Ενέργειας, κ.Σωκράτης Φάμελλος, με θέμα: «Η Κυκλική Οικονομία ως Εθνική Στρατηγική επιλογή». 
Η ημερίδα που διοργανώνει το GrTimes, τελεί υπό την αιγίδα του Υπουργείου Περιβάλλοντος και Ενέργειας και του Συνδέσμου Βιομηχανιών Ελλάδος. 
Η είσοδος είναι ελεύθερη. 
Θα δοθούν βεβαιώσεις παρακολούθησης. 
Παραμένω στη διάθεσή σας για οποιαδήποτε επιπλέον πληροφορία ή διευκρίνιση. 

Με εκτίμηση,
Μαρία Σαμολαδά
Γεν.Διευθύντρια GrTimes

